**Аннотация**

Мақалада Қазбек Абеновтың қобыз өнеріндегі орындаушылық стиль мәселесін анықтау және орындаушылық мәнерін айқындау мақсат болып табылады. Талданған күйлерді негізге ала отырып, күйшінің орындаушылық стилін анықтау. Қазбек Абеновтың күйлері ауқымды болған соң жеке еңбектеріне тоқталуды талап ететіні анық.Сол себепті осы күйшінің қалдырып кеткен күйлеріне талдау жасалды. Қазбек Абеновтың шығармашылығының жаңалығы экспедициялық зерттеулердегі домбыра күйлерін тартқаны. Жаппас Қаламбаев сияқты қобыз бен домбыраны қоса алып жүргендігі белгілі болды. Дәстүрлі қобыз аспабында орындалып жүрген сарындар мен күйлердің алатын орыны тең дәрежелі екенін және қобыз күйінің әрбір орындаушылық нұсқасы қазақ аспапты музыкасының құндылығы бола алады. Ал қобыз музыкасында көне сарынның алатын орны ерекше айқындап жазылды. Қазбек Абенов қай ұстаздың шәкірті қай мектептің өкіліне және орындаған күйлерінің орындаушылық мәнерін анықтап оған аса мән берілді.

**Аннотация**

Целью в статье является определение проблемы исполнительского стиля в искусстве кобыза Казбека Абенова и определение исполнительского стиля. Определение исполнительского стиля кюйши на основе проанализированных кюев. Как известно, кюи Казбека Абенова требуют останавливаться на личных трудах. Именно поэтому был проведен анализ состояния этого кюйши. Новизна творчества Казбека Абенова в экспедиционных исследованиях привела кюи домбры. Как известно, Жаппас Каламбаев совмещал кобыз и домбру. Каждая исполнительская версия кюев кобыза представляет собой ценность казахской инструментальной музыки. А в музыке кобыза особое место занимает древняя сарыта. Казбек Абенов акцентировал внимание на представителе какой школы и исполнительской манере исполненных кюев.

**Қобыз өнеріндегі Қазбек Абеновтың шығармадылығы.**

Қазақтың қобыз өнеріндегі тұлғалар Қорқыт, Ықылас заманында күйшілік дәстүр дамып, жоғары деңгейде бағаланған. Бұл күйшілік дәстүр әрбір адамда бола бермеген. Ықыластың мұрасын жалғастырушы шәкірттері Сүгір, Әбікей, баласы Түсіпбек сынды күйшілер. Осы күйшілердің шәкірті Жаппас Қаламбаев, Дәулет Мықтыбаев Қорқыт пен Ықыластың күйлерін біздің заманымызға жеткізген. Ал осы тұлғалардың мұрасын жалғастырушы қобызшылар совет заманында оркестр құралып қазақтың өзіне тән дыбыстарды оркестрдің пайда болуына байланысты европалық дыбысқа жақындата бастады. Бірақ өзінің табиғи жабайылық дыбысын жоғалтпады. Нотамен үйреніп, оркестрге қоңыр дыбыстық бояу берді. Жоғарыда айтылған күйші-орындаушылардың қатарында көбіне айтылмайтын мықты орындаушы Қазбек Абенов.

Қазбек Абенов бақсылық сарын мен күйлерді жеткізген. Ендігі жағдайда *Қазбек Абенов* туралы айтатын болсақ, бақсылық дәстүрді жеткізген Қорқыт атаның шәкірті Баубек бақсы. Баубек бақсы өз қобызын немересі қобызшы Қазбек Әбеновке аманат етіп қалдырады. «Қазбек Әбенұлының есімін атағанда алдымен ойымызға қобыз аспабы, қобызшылық өнері келетіні ақиқат. Қобыз қазақ музыка мәдениетінің тарихында ерекше орын алатыны белгілі. Бастауын Қорқыт бабадан алатын бұл аспап ұрпақтан – ұрпаққа ауысып бізге жетті. Қорқыт, Қойлыбай бақсы, Ықылас Дүкенұлы сияқты қобызшылардың ХХ ғасырдағы жалғасы, бірегейі болған. Қазбек атамыз 1914 жылы Жыланшық бойында дүниеге келеді. Қызыл төңкеріс кезіндегі аумалы – төкпелі заманда әке – шешесі сонау Қаратау өңіріне жұрт аударып,балалық шағын сол өңірде өткізеді. Сол аймақтың белгілі қобызшысы Баубек бақсы бала Қазбектің қобыз тартуына бірден – бір себепші болады. Сол кезде жасы жетпістен асқан Баубек бақсы өзінің қара қобызын Қазбек Әбенұлына аманат етіп тапсырады. Қобыздың үні оның бойына күш – қуат беріп жігерлендіре түседі. Жиырмасыншы жылдардың басында өздері туып – өскен Торғай жеріне қайтып оралып, сол кездің өзінде – ақ қобызшылық өнерімен торғай өңіріне кең таныла бастайды.

Қазбек Әбенұлы 1935 жылы Торғайда көркемөнерпаздар үйірмесіне қосылып, ауыл аралап, өнер көрсете бастайды. Осы кезеңнен бастап, атағы дүркіреп, алысқа кетеді. Көптеген конкурстарға қатысып жүлделі орындар алып, бас жүлденіде иеленеді. Соларды бір шолып өтсек. 1934 жылы Алматыда өткен халық шығармашылығының алғашқы байқауында Жаппас Қаламбаевтан кейінгі екінші орынды алады.1936 жылы академик Ахмет Жұбанов басқарған ұлт аспаптар құрамында Москваға барғанда қыл қобызда аңыратып «Телқоңыр», «Ақ көйлектің етегі», «Құдаша», «Елім - ай», «Аққу», «Зәуреш», «Аққу бикеш», «Самал» секілді ән –күйлерді нақышына келтіріп орындайды[41.76].

Сондай – ақ өзі шығарған «Торғай толғауы», «Сыбызғы» күйлерін орындап көпшіліктің ықыласына бөленеді.

1937 жылы композитор Ахмет Жұбанов Алматыда ұйымдастырған халық аспаптар орындаушыларының республикалық фестивалінде ұстазы Баубек бақсының «Қоңыржай» күйін орындап бас жүлдеге атанды. 1948 жылдан Амангелді Мәдениет үйінің директоры болды. 1949 жылы Алматыда өткен қыл қобызшылардың байқауында бас бәйгені жеңіп алды. 1951 жылы Қазақстанның Мәскеуде өткен Бүкілодақтық көркемөнерпаздар байқауына қатысып, жеке орындаушылар арасында екінші орынды жеңіп алады. Сол жолы сахнада «Жайқоңыр» әні мен грузин халқының сүйікті әні «Суликоны» шырқайды. Осы жетістігі үшін Қазақ КСР Жоғарғы кеңесі президиумының Құрмет грамотасымен марапатталды[42.2].

Ел мерейін асырған толағай жетістіктер өз уақытында бағаланып, баспасөз арқылы халыққа насихатталды. Мысалы, осыдан біршама жыл бұрынғы тұста, Амангелді аудандық «Тың шұғыласы» газетінде, сол уақыттағы аудандық Амангелді және Жангелдин атындағы мамориалдық музейінің директоры *Жаңбыршы Жаңғабылов* «Алпыста ән мен күйдің ақберені» атты мақала жариялаған болатын[42.3]. Бұл мақалада былай делінген: «Қазыбек Әбенов мәдениет майданындағы жәй ғана солдаттардың бірі емес, ерекше дарын иесі. Ол халық үшін жан аямай еңбек етіп, ел игілігіне бойындағы бар өнері мен күш жігерін сарқа жұмсап келе жатқан шаң жұқпайтын шын жүйрік. Домбыра мен қобызды, сыбызғы мен сырнайды қолға алғанда бұл аспаптарға жан бітіру былай тұрсын, тіл беріп зар күйіне келтіретіні сіз бен бізге тағы да аян. Қазбек көппен істес болды. Қазір кемел шақ, кеніш қалпында. Талантының сан қырлы мол бояуы туған елі алдында жарқырай танылды. Әдетте өсімдік табиғатын білу үшін оның өсіп, өнген топырағын таны деген сөз бар. Қазбектің бұлайша белгілі болып, таланты танылып топқа түсуіне Торғай өңірінің әнші, күйшілерінің үлгі өнегесі, мейірім - шапағаты өлшеусіз көп болды. Олар салған ән мен күй, өлең – жырлары ел еңсесін көтеріп, бақытты өмірге жетеледі» - дейді. Бұл сөздер орынды айтылған, лайықты баға[42.3] деп білеміз.

Қазбек Әбенов тек Торғай өңіріне ғана емес, арғысы бұрынғы Мәскеу, бергісі Қазақстан өңіріне танымал, қобыздың саусақпен санарлықтай шеберлерінің бірі еді. Кезінде Жаппас Қаламбаев, Дәулет Мықтыбаев, Гүлнафис Баязитова сияқты атақты өнер қайраткерлерімен үзеңгілес, жалпақ елге танымал болған ол, өзінің барша таланты мен өнерін өзінің туған еліне бағыштап, сол жолда өзіне лайықты ізбасарлар даярлаған жеке дара тұлға болатын.

Адал да, абыройлы еңбегі еленді. Ол КСРО Жоғарғы Кеңесінің Құрмет Грамотасымен, Қазақ КСР Жоғарғы Кеңесінің Құрмет Грамотасымен, Кәсіподақтардың Бүкілодақтық Орталық Кеңесінің грамотасымен наградталған. 1971 жылы Қазақ КСР-інің еңбек сіңірген мәдениет қызметкері құрметті атағына ие болды[43.4]. Яғни мұнда атақтары мен еңбектерін айтып оның қобызшылық қырын жазады.

Кезінде ұстазы Баубек бақсы Қ.Әбенұлының бойындағы талантын көріп, қасиетті қобызын тапсырса, өзі бұл қасиетті аспапта өз ұрпағының ойнауын мақсат тұтты. Өмірінің мәні мен мағынасына айналған, аққуға үн қостырған Қ. Әбеновтың қобызшылық өнері бүгінде ұрпағымен жалғасуда.

Жоғарыда Қазыбек атамыздың жеткен жетістіктерін айтып өттік. Бұл еңбектер ескерусіз қалған жоқ. Амангелді аудандық мәдениет үйіне Қазыбек Абенов есімі берілді [44.2].

Қазбек Абеновтың шығармашлығының бір дәлелі. 12 маусым 1980 жылы Алматы қаласындағы республикалық ақындар айтысы өтеді сонда Қазақстанға белгілі өнер майталмандары шақырылып, домбырашы Маңғыстау күйшілік өнерінің насихаттаушысы Өскенбаев Мұрат, Маңғыстау жерінен келген атақты сыбызғышы Мүйімсәт Оңғарбаев, Құрманғазы күйлерін дәріптеуші Атырау облысынан келген Байболат Ғилажовтармен қатар өнер көрсеткен Торғайлық атақты қобызшы Қазбек Әбенов өнер көрсетіп, Баубектің «Сарыны» бұны жазған және таспаға түсірген фольклоршы, ғалым, әдебиет зерттеуші Мардан Байділдаев. [16.2б]

Жасалған экспедициялар: 1976 жылы Торғай облысына бірнеше музыка зерттеушілерінен құралған экспедициялық топ іс-сапар жасаған. Экспедиция жетекшісі: А.Серікбаева және Б.Дәлденбаев. Осы зерттеу нәтижесінде Торғай облысының белгілі қобызшысы, күйші Қазбек Әбеновтың орындауындағы бірнеше күй жазылып алынған. Таспада Баубек бақсының «Қоңыржай», Баубек «Аққу», Баубек «Баубек бақсының аңызы» және өз жанынан шыққан «Торғай толғауы», «Сыбызғы күйі» атты күйлерін орындаған. Қадап айтар, көңіл қуантарлық жәйт, осы уақытқа дейін бізге беймәлім күйде белгісіз себептермен айтылмай келген оның орындаған домбыра күйлерін де осы таспадан тыңдауға болады.Бұл өнерсүйер қауымға және музыка зерттеуші мамандарға үлкен жаңалық болатынын да айтқанымыз жөн. Осы экспедиция арқылы оның домбырашылық қыры да белгілі болды. Қазбек Әбеновтың өз жанынан шығарған төмендегі домбыра күйлері бұрын-соңды еш жерде жарияланбаған. Бұлар *«Жорға», «Сахара», «Жайлау» және «Терісқақпай».*

Негізі халық музыкасын дәріптейтін ұлттық музыка аспабы. Сол музыка бойынша халықтың мәдениетін тани біледі. Осы дәлелге Ш.Гуллыев «Развитие музыкальной кульруры любого народа тесным образом связано с музыкальной практикой, где ведущая роль принадлежит музыкальным инструментам» [37.37].

Осы экспедициялық материалдарға қарап күйші Қазбек Әбеновтың қобыз бен домбыра күйшілік дәстүрін бірге алып жүргенін анық айта аламыз. Ал осындай екі аспапты тел меңгерген күйшілерден Жаппас Қаламбаевтың өнерін ауыз толтырып айтуға болады.

Қазбек Абенов тек қобызшы ғана емес жан-жақты болғаны осы еңбектерге қарап байқауымызға болады.

*Қазбек Абеновтың стильдік-орындаушылық ерекшелігі немесе мәнері:*Қазбек Абеновтыңорындаушылық мәнері оның сонау ескі заманғы бақсылық дәстүрмен сабақтас болып жатқаны және оның ұстазы Баубек бақсының Ықыластың шәкірті болғанына қарап айта аламыз. Қазыбек Әбеновтың күйлері Баубек бақсының «Сарын», «Қоңыржай», «Аққу» болса, өзінің күйлері «Торғай толғауы», «Сыбызғы» және «Қоштасу». Осы жеткізген күйлеріндегі осы бар болмыстың құпиясын, болмаса күйдің көркін келтіріп тыңдаушы жүрегіне жеткізіп, шынайлы орындаушылық арқылы өз орындаушылық стилін қалаған күйші Қазбек Абенов.

Қазбек Абенов жеткізген күйлерге талдау.

Баубек бақсының сарындары күйдің формасында шығарылған. Күйдің ырғағы бақсылық сипатқа тән ырғақта және жалаң жабайы дыбысымен ерекшеленеді. Ескеріп айта кететін ерекшелігі «Қоңыржай» күйі мен «Аққу» күйлері екі позициялық регистрде жүріп отырады. Күй басталғанда бастапқы позициямен басталып ортасында төменгі регистрге түсіп күй аяқталғанда бастапқы позицияға оралатынын айтып кететін жайт. Бұл ерекшелік тек Дәулет Мықтыбаевтың орындауындағы Халық күйі Аққуда ғана кездеседі. Бірақ «Аққу» күйінде бастапқы регистрге оралмайтынын бірінші буынның ортасында кемпірдің зары деп тартылатын жері ғана бар. Ал бұл күйлер осы Қазбек Әбеновтың орындаушылық ерекшелігі болып келетіні анық. Яғни басқа күйшілерде кездеспейтін басқа күйлерде де кездеспейтін орындаушылық ерекшелік бар. Ол позиция мен екі дыбыстың қатар жүруі.

*Баубек бақсының «Сарын» күйіне талдау.* Жалпы сарын деген күйші шеберлігінен туындаған күйдің әуезді, әсем үн. Сарын тартқан бақсыны профессор С.Кузембаева былай бейнеген «Каждый представитель искусства бақсы имел только для него типичные приемы воздействия на человеческую психику, только ему присущие методы лечения, только им произносимые заклинания – обращения к духам атрибуты, зачастую только им используемые при врачевательных сеансах. Магия искусства была взаимозависима от таланта и одаренности бақсы, а в некоторой степени и его интелекта и артистизма»[26.42]. Яғни бақсының сарын тартар алдында неше түрлі іс-қимыл арқылы өз ісіне кірісіп адам емдеген делінеді.

Үлгі 1

C:\Users\дом\Desktop\Менин куйлерим\Баубек сарын\Баубек сарын_0001.tif

Сарынның нотасының дыбыс ауқымы шағын қос ішекте тартылатын кварта дыбысымен қосарланып жүретін, бірнеше тараудан тұратын туынды.

Баубек бақсының композициялық тұрғыдан алсақ, сарын күйі бір позицияда ғана жүрсе де күйдің тарауларын өрнектеп, жігерлендіріп бақсының бейнесін суреттеген. Оны ырғақтың және әр нотаны солқылдатып, мінез беру арқылы жеткізушінің айтатын ойын түсінуге болады. Баубек деген бақсының сарынын Қазбек Абеновтың шығармашылығындағы ең шоқтығы биік күйлердің бірі десек болады. Себебі бұл Баубек бақсының сарыны яғни осы күйдің буындық әуендері өзінің жеткізген «Қоңыржай»; «Торғай толғауы»; «Аққу» күйлерінде кездеседі. Осы сарын желісімен екінші тарау яоль ішегінде бір ішекте жалаң дыбыс арқылы басқа мінез құлық беріп күйдің ортаңғы бөлігіндей әсер береді. Сосын алғашқы буын қайталанып, ол ары қарай дамып күй соңғы буынға көшеді. Соңғы буыны ол қайырым ретінде қысқа жүретін ырғақтың ауысуы арқылы күй аяқталады.

Үлгі 2

C:\Users\дом\Desktop\Менин куйлерим\Баубек сарын\Баубек сарын_0002.tif

*Баубек «Қоңыржай» күйіне талдау.*Баубек бақсының «Қоңыржай» күйі Қазбек Абеновтың орындауындағы құрылысы мен сипаттамасы жағынан ерекше күйлердің бірі болып келеді. Негізі қобыз күйлері бір буында ғана жүретін болса, Қоңыржай күйі екі буында яғни екі регистрде жүреді. Бастапқы буын ре ішегінде қос ішекте қатарланып келіп, бір қалыпты жүріп отырады. Ортаңғы буын жоғарғы регистрде тартылады. Осы кезде күйде жаңа ырғақ пайда болып күй жаңа бір мінезге ие болып өзгеріп шыға келеді.

Үлгі 4

**C:\Users\дом\Desktop\Коныржай_13\Коныржай_13_0001.tif** Бұл буында си нотасының жанындағы до нотасына сырғып яғни глиссандо арқылы көшу арқылы күйде бір ерекше мәнер береді. Және триоль ноталары да кездесіп ырғақтың ауысып отырғанын байқаймыз.

Үлгі 5

C:\Users\дом\Desktop\Коныржай\Коныржай_0001.tif

Осы буыннан үшінші буын жоғарғы регистрде кварта бұрауында квинта дыбысын ұстау арқылы күйдің және де бір көркемдік бейне береді.

Үлгі 6

C:\Users\дом\Desktop\Коныржай\Коныржай_0001.tif

Осы үш буын қайталанып «сарын» күйінде де кездесетін буынмен аяқталады.

Бұл жұмыста қазақ халқының ерте заманнан келе жатқан қара қобызындағы бақсылық дәстүрдің пайда болуы. Қобыздағы бақсылық сарындарды жеткізуші күйшілер, соның ішінде Баубек бақсының шәкірті Торғай жерінің тумасы атақты күйші Қазыбек Әбеновтың шығармашылығы баяндалады. Қазбек Әбеновтың орындауында бақсы Баубектің күйлерімен сарындарының бір – бірінен айырмашылығы және бақсы мен сарын сөзіне түсінік берілген.

Бұл аспаптың неге домбыра сияқты көп тартылмайтынын А.Жұбанов өз мақаласында былай түсіндіреді «Халық арасында қобыздың кең өріс алып, тарай алмауының себебінен, ел арасында қобызшы сирек кездеседі. Өйткені соңғы замандарда қобызды бақсылар меншіктеп алды. Ауруды емдеп зікір салғанда қобыз тартып «пірін шақырды». Қалың бұқара қобызды діннің аспабы деп түсініп, оған домбырадай құмартпады.

Қай халықта болмасын өзінің атадан балаға жеткен, қадірлеп көзінің қарашығындай сақтап, қымбат қазынасына айналдырған ұлттық музыкалық өнері болады. Сан ғасырлар халқымызбен бірге жасасып келе жатқан рухани төл өнерімізде қобыз аспабының орны ерекше. Қобыз аспабын, қобыз күйлерін сөз еткенде күй атасы, қобыз атасы – Қорқытты алдымен ауызға аламыз. Ол киелі аспаптың үнінен мәңгілік өмір іздеп, халықтың мұң-шерін, зарын қобыз сарынымен жеткізе білген. Оның есімі шығыстану ғылымында да белгілі. Ол жалпы түркі тілдес халықтарына ортақ бірден-бір көне мәдени ескерткіш – «Қорқыт ата кітабы» жырының негізгі кейіпкері әрі авторы болып табылады. Күй атасы Қорқыттан бері келе жатқан күй сазы ғасырлар үнін, өмір тынысын, халық арманын, мұң-шерін, қуаныш-күйінішін баяндайды. Аты аңызға айналған Қорқыттан бастап, өмірдің қыры мен сырын күй тілімен сөйлетіп кеткен халық композиторларының есімдері мен мұраларының ел арасында сақталып келуі – халқымыздың өнер мұрасының молдығын көрсетеді [2: 7]. Бағзы заманнан бастап ұрпақтан ұрпаққа мұра болып келе жатқан асыл қазыналарымыздың бірі – аты аңызға айналған Қорқыт ата күйлері. Қорқыт ата күйлеріне терең философиялық тебіреніс, элегиялық көңіл-күй мен майда қоңыр лиризм тән. Күйші қобызы бірде тағдырдың қайғы-мұңын шертіп, ботадай боздайды, бірде мәңгілік өмір мен сұлулық жырын төгіп, аққудай сызыла сұңқылдайды

Қортындылай келе қазақтың қобызшылық дәстүрінде Қазбек Абенов сынды күйші қобызшылар көп болған. Сол күйшілердің ішінде бізге жеткен Қазбек Абеновтың күйлерін болашақ ұрпаққа үйретіп жеткізу. Және Жаппас Қаламбаев пен Дәулет Мықтыбаев қатарлас күйлері бар күйшіні болашақ ұрпаққа таныстыру. Шығармашылығын насихаттау болып келеді.

**Әдебиеттер тізімі**

1. Жұбанов Қ. Қазақ музыкасының күй жанрының пайда болуы жайлы// –А., 1993. – 224б.
2. Мазель Л. Учебник пособие. 2-е изде. дополнении и переработки –М., 1979. – 536с.
3. Назайкинский Е.В. Стиль и жанр в музыке. Учебное пособие для студентов высшего учебного заведений/ –М., 2003. – 243с.
4. Сейдімбек А. Қазақтың күй өнері. Монография. –А., 2002 – 832б.
5. Марғұлан Ә. Ежелгі жыр, аңыздар. –А,1985. – 135б.
6. Сапожников С. Вопросы скрипичного исполнительства и педагога. Сборник статьей. –М.,1968. –237с.
7. Қазақ әдебиеті. Энциклопедиялық анықтамалық. –А., 2005. –873б.
8. Қазтуғанова А.Ж. Қазақтың арнау күйлері (жанр және стиль мәселелері) –А., 2008. – 248б.
9. Омарова Г. Кобызовая традиция. Вопросы изучения казахской традиционной музыки. Монография. –А., 2009. – 520с.
10. Тұрсынов Е. Қазақ әдебиетінің тарихы –А., Ғылым, 1976. – 200б.
11. Әуезов М. Таңдамалы –А., Ғылым, 1961. – 498б.
12. Қоңыратбай Т. Әлемдік музыка тарихы. –А., Өлке, 2010. – 480б.
13. Уалиханов Ш. Таңдаулы шығармалары. –А.,1958. – 168б.
14. Затаевич А.В. Қазақтың 1000 әні. – О.,1925. –520б.
15. Райымбкергенов А. Аманова С. Күй Қайнары. –А., 1990. – 288б.
16. Ақмолда С. Жеке архивинен алынған материалдар
17. Тмат Мерғалиев, Сәрсенбай Бүркіт, Орынбай Дүйсен «Қазақ күйлерінің тарихы» –А., 2000. – 54б (412б)
18. Жұбанов А. Ән-күй сапары. –А., 1976 – 478б.
19. Жұбанов А. Ғасырлар пернесі. А., 1976 – 327б.
20. Сейдімбек А. Күй шежіре. –А.,1992 – 484б.
21. Марғұлан Ә. Қорқыт. –А.,1985. – 208б.
22. Музыкальный современник: Сборник статьи Выпуск №5, –М., 1984. – 288c.
23. Сахарбаева К.С. Ақиқат газеті. Түрлі сарын, түрлі күй. 2008. – №6
24. Шегебаев М. Древнетюрский пласт казахской инструментальной музыки. Түркі халықтарының дәстүрлі музыкасы. –Қ., 2006 – 267б.
25. Ергалиева А.Т. Ұлттық музыка контекстіндегі Ықылас Дүкеұлы мұрасы. Автореф. 29.10.2010. – музыка өнері. –А., 2010. –23б.
26. Күзембаева С.А. Национальные художественные традиции и их конвергентность в жанре казахской оперы. –А., 2006. – 380с.
27. Жұмалиев Қ. Стиль – өнер ерекшелігі. –А., Жазушы, 1966. – 230б.
28. Байтұрсынов А. Бес томдық шығармалар жинағы. 1-том өлеңдер, әдеби-ғылыми зерттеулер/ –А., Алаш, 2003. –365б.
29. Аль-Фараби. Трактаты о музыке и поэзии. –А, Ғылым, 1993 – 456б.
30. Дончев С. Балқан тауын тербеген қобыз үні. Білім және еңбек. –М., 1984. №9
31. Гуллыев Ш. Орта Азия халықтары музыкасының басталуы. Қазақ өнерінің тарихы. 3-томдық. –А., өнер, 2007 – 392б.
32. Мухамеджан Ә.Б. Қазақ әдебиеті мен өнеріндегі абыздар дәстүрі (Қорқыт мұрасы негізінде) Автореф. 17.10.2007. – музыка өнері. –А., 2007. 23б.
33. Тайлор Э. Первобытная культура . М. Политиздат, 1989. – 572с
34. Асафьев Б. О народной музыке. –М, 1987. –248с.
35. Қорқыттың күйлері «Мелодия». Түсініктеме сөз.1983.
36. Жұмабекова Л.Ә. Казахское кобызовое искусство: генезис и эволюция/Автореф. 15.10.2010. – музыкальное искусство. –А., 2010. –23с.
37. Гуллыев Ш.Г. Древние истоки музыки народов Центральной Азии. История казахского искусства. В 3-х томах, –А., 2008. том2. Средневековый период. С375–399с.
38. Тихов П. О музыке туркестанских киргиз. Цит. из альманаха «Абай», №3, 2004г. «Музыка и жизнь» атты журналында этнографиялық очерктері жарияланды/ 1910. №3,4
39. Қорқыт . Елім-ай : Күйлер/ Кіріспелер түсініктемелер күйлерді нотаға түсірген, редакциялаған М.Жарқынбеков. –А.,1987. –48 – б.
40. Торғай елі. Энциклопедия /Құраст. Т. Рсаев. –А., Арыс, 2013. –76 б.
41. Жаңғабылов Жаңбыршы. Алпыста ән мен күйдің ақ берені. Тың шұғыласы/ /1974. –26 қыркүйек.
42. Мақанов Қайыржан. Сексеннің сеңгірінде. Қ.Әбенов туралы//. Торғай таңы. 1994. –4 маусым.
43. Әбеуова Р.Қазақта қобызшының қалғаны сол, жорға еді, маймаңдаған

Бақайшағы//. Торғай. 2007. – 10 тамыз

1. Сарыбаев Б. Қазақтың музыкалық аспаптары. –А., Өнер, 1981. –208б.
2. Утегалиева С. Хордофоны Центральной Азии. – А., Казакпарат, 2006 –120с.
3. Жарқынбеков М. Ғасырлар үні/Қылқобыз үйренушілерге арналған методикалық оқу құралы. –Ш.,1986. –43 б.
4. Марғұлан Ә. Ұлытау төңірегіндегі тас мүсіндер. Ежелгі мәдениет куәлары. –А., 1961. 29-73б.
5. Қосбасаров Б. Қобыз сазы. –А., 1983. –